
: Bukanlah Ini Dari Pekerjaanmu 

Yang ditulis oleh Fadhilatus-Syeikh Dr. Amjad Rashid Hafizahullahu Taala, dekan 
Fakulti Fiqh Syafie di Universiti WISE, Amman, Jordan. 


Sebahagian orang telah menyebarkan sepotong perkataan Imam Kami As-Syafie - 
Radhiyallahu Taala anhu wa Rahimahu - iaitu apa yang diriwayatkan oleh Al-Hafiz 
Abu Nu'aim Al-Asfahani di dalam [Hilyotul Auliya') dan Al-Hafiz Abul Qasim Ibnu 
'Asakir di dalam (Torikh Dimasyq), beliau (Imam As-Syafie) berkata: ((Jika kamu 
dapati suatu Sunnah bagi Rasulullah Sallallahu 'alaihi Wasallam maka ikutilah ia, 
dan janganlah kamu beralih kepada selainnya)). 

Maka aku katakan, sebagai suatu ulasan, dan dengan Allah Tuhanku aku 
memohon: Ini merupakan suatu perkataan yang Haq, dan ianya merupakan 
daripada tuntutan Iman kita dengan Nabi Sallallahu 'alaihi Wasallam, akan tetapi 
ianya diguna pakai pada zaman ini dengan tujuan yang salah. 

Bukanlah maknanya bahawa semua orangyang menjumpai suatu Hadith maka 
terus ia beramal dengannya! Sesungguhnya mengikuti dalil dari Kitab (Al-Quran) 
dan Sunnah dan juga dalil-dalil selain mereka, serta beramal dengannya secara 
langsung merupakan kerja para Mujtohidin, manakala bagi mereka yang bukan 
dari kalangan Mujtohidin pula mengikut mereka pada apa yang diterangkan oleh 
mereka dari yang dalil-dalil tersebut, maka dengan ini mereka ini (selain 
Mujtahidin) sebenarnya sedang mengikuti dalil. Jika tidak, maka akan dilawan- 




lawankanlah Kitab (Al-Quran) dengan Kitab (Al-Quran), Sunnah dengan Sunnah, 
Sunnah dengan Kitab (Al-Quran), dan akan dilanggarlah Ijma'. Semua itu tadi 
terjadi dengan dakwaan berpegang dengan Kitab (Al-Quran) dan Sunnah, dan dari 
perkara seperti inilah telah timbul pendapat-pendapat kebanyakan dari Ahli 
Bid'ah yang terdahulu dan yang sekarang. 

Maka semua dakwaan mengikuti Kitab (Al-Quran) dan Sunnah yangtidak 
berasaskan apa yang dikatakan oleh Imam-lmam Mujtohidin yang terdahulu, 
(iaitu) daripada Tatsir mereka akan segala nas-nas, dan gabungan yang 
sedemikian itu dengan apa yang mereka simpulkan daripada kaedah-kaedah 
Syara', 7//ot-7//otnya, serta Moqosid nya, dan tidak pula golongan pendakwa ini 
meninggalkan perkataan-perkataan guru-guru mereka dari kalangan Mutaakhirin 
yang jelas menyalahi perkataan para Mutoqoddimin, maka tidak terlepas dari 
dikatakan dakwaan itu sebagai perkataan yang Haq yang digunakan pada jalan 
yang Bathil, sama ada golongan yang mendakwa itu sedar ataupun tidak. 

Dan dengan Taqdir Allah Taala, pada waktu artikel mengenai perkataan Imam As- 
Syatie yang disebutkan itu tadi sampai kepadaku pada pagi ini, aku sedang 
membaca kitab [Monoqib As-Syofie) oleh Al-lmam Al-Hafiz Abi Bakr Al-Baihaqi, 
dan mengulangkaji satu kisah yangterjadi di antara dua orang Imam; Sufyan bin 
Uyainah dan muridnya As-Syafie: 

Al-Baihaqi meriwayatkan di dalam Kitabnya (Manaqib As-Syofie) daripada 'Amru 
bin Sufyan Ath-Thaghriy beliau berkata: (( Aku mendengar ayahku berkata: aku 
telah melihat Muhammad bin Idris As-Syafie sedang duduk bersama Ibnu Uyainah 
- dan beliau (As-Syafie) itu jika duduk bersama Ibnu Uyainah beliau duduk dengan 
posisi bersila sepertimana duduk para Qadhi -. Maka berkata seorang pemuda 
kepada Ibnu Uyainah: Sesungguhnya di tempat ini terdapat suatu kaum yang 
berpendapat sekian sekian - iaitu bertujuan untuk memburukkan As-Syafie dan 
Malik - maka berkata Ibnu Uyainah: Aku tidak menyukai sesiapa yang berkata 
sedemikian untuk datang kepadaku. Maka berkata As-Syafie kepada Ibnu 
Uyainah: Wahai Abu Muhammad, bukanlah ini dari pekerjaanmu, pekerjaanmu 
hanyalah Hadith, manakala pekerjaan ini hanyalah bagi Ahli Nazor. LaluSufyan 
pun diam dan menundukkan kepalanya. Tidaklah aku melihat Ibnu Uyainah 




selepas itu melainkan beliau mengagungkannya (Imam As-Syafie) dan 
memuliakannya)). 

Dan beliau (Al-Baihaqi) di dalam Kitab yang sama meriwayatkan lagi, daripada 
Ahmad bin Muhammad, (iaitu Muhammad ini) merupakan anak kepada anak 
perempuan As-Syafie, beliau berkata: Aku telah mendengar ayahku dan petuanku 
berkata: ((Adalah Sufyan bin Uyainah apabila dihadapkan kepada beliau sesuatu 
daripada tafsir, dan fatwa ditanyakan kepada beliau mengenainya, beliau akan 
menunjuk kepada As-Syafie dan berkata: Tanyalah pemuda ini)). 

Dan telah meriwayatkan Al-lmam Al-Hafiz Ibnu Abi Hatim Ar-Razi di dalam kitab 
[Adab As-Syafie wa Manaqibuhu), dan Al-Baihaqi di dalam kitabnya ( Al-Manaqib ), 
daripada Ibrahim bin Muhammad As-Syafie, iaitu sepupu Imam As-Syafie, beliau 
berkata: ((Pada suatu ketika kami berada di dalam majlis Ibnu Uyainah, dan As- 
Syafie pun hadir bersama di dalam majlis itu, maka Ibnu Uyainah pun 
meriwayatkan daripada Az-Zuhri daripada Ali bin Al-Husain: Sesungguhnya Nabi 
Sallallahu 'alaihi Wasallam telah dilintasi oleh seorang pemuda pada suatu 
malam, manakala Baginda ketika itu bersama isteri Baginda Safiyyah, maka 
Baginda pun bersabda: Ke mari (wahai pemuda), ini isteri saya Safiyyah. Maka 
pemuda itu pun berkata: Maha suci Allah, wahai Rasulallah! Baginda bersabda: 
(Sesungguhnya syaitan itu mengalir di dalam (badan) manusia seperti 
mengalirnya darah). Maka berkata Ibnu Uyainah kepada As-Syafie: Apakah Fiqh 
bagi Hadith ini wahai Abu Abdillah? Beliau pun berkata: Jika kaum itu mentohmah 
Nabi Sallallahu 'alaihi Wasallam maka mereka telah menjadi kafir dengan 
tohmahan mereka kepada Baginda, akan tetapi Nabi Sallallahu 'alaihi Wasallam 
sebenarnya mendidik mereka yang datang selepas Baginda, seolah Baginda 
bersabda: Jika kamu dalam keadaan sedemikian, maka lakukanlah yang 
sedemikian, agar tidak ada yang bersangka buruk kepada kamu, dan bukanlah 
maknanya Nabi Sallallahu 'alaihi Wasallam itu ditohmah, sedang Bagindalah yang 
memegang Amanah Allah di atas muka bumi-Nya. Maka berkata Ibnu Uyainah: 
Semoga Allah membalasmu dengan kebaikan wahai Abu Abdillah, tiada yang 
datang dari engkau melainkan segala apa yang kami cintai)). 



Siapa Dia Sufyan bin Uyainah? 

Berkata Al-lmam Al-Hafiz Syamsuddin Az-Zahabi di dalam Kitab beliau (Siyar A'lam 

An-Nubala'): ((Seorang Imam yang agung, Hafiz zamannya, Syeikh Al-lslam., 

beliau menuntut ilmu Hadith sedangkan beliau masih muda, bahkan masih budak, 
beliau telah berjumpa dengan para Ulama' besar dan mengambil dari mereka 
ilmu yang banyak, dan beliau telah menjadi mahir, mengelokkan, mengumpulkan 
dan menulis, dan beliau juga telah meng'imarahkan zamannya, dan sekalian 
manusia bersesak-sesak kepadanya, dan ketinggian sanad itu dikembalikan 
kepadanya, dan banyak manusia berlayar kepadanya dari negeri-negeri yang 
berlainan, dan dia sempat berjumpa dari generasi datuk hingga ke generasi 
cucunya)). 

Lalu beliau (Az-Zahabi) menyebutkan di antara murid Sufyan bin Uyainah yang 
utama yang mengambil Hadith daripadanya ialah As-Syafie, dan beliau 
menaqalkan daripada As-Syafie, beliau berkata: ((Aku telah mendapati kesemua 
Hadith-Hadith berkenaan Hukum pada Ibnu Uyainah melainkan 6 buah Hadith, 
dan aku mendapati kesemuanya dari Malik melainkan 30 buah Hadith)). Lalu Az- 
Zahabi pun menulis: ((Maka yang demikian itu menjelaskan kepadamu akan 
keluasan ilmu Sufyan, dan yang demikian itu adalah kerana beliau 
menggabungkan Hadith-Hadith Ahli lraq kepada Hadith-Hadith Ahli Hijjaz, beliau 
juga berlayar dan menjumpai kebanyakan orang yang dijumpai oleh Malik, dan 
mereka berdua itu (Sufyan dan Malik) setanding dari segi kepakaran mereka, akan 
tetapi Malik lebih tinggi kedudukannya, kerana beliau (meriwayatkan) dari Nafi' 
dan Sa'id Al-Maqburiy)). 

Kemudian beliau menaqalkan lagi dari As-Syafie: ((Tidak aku pernah melihat 
seseorang yang ada padanya alat bagi ilmu sepertimana yang ada pada diri Sufyan 
bin Uyainah, dan tidak aku pernah melihat seseorang yang lebih menahan diri 
dari berfatwa daripadanya, dan beliau (As-Syafie) berkata lagi: Tidak pernah aku 
melihat seseorang yang lebih baik dalam mentafsirkan Hadith daripadanya)). 

Telah meriwayatkan Al-Baihaqi di dalam Kitabnya (Manaqib As-Syafie), daripada 
Al-lmam Al-Jalil Ahmad bin Hanbal, Syeikh bagi Ahli Hadith dan Imam dari sekalian 
Imam-lmam mereka, yang merupakan murid bagi As-Syafie: ((Tiadalah para Ahli 



Hadith itu mengetahui makna-makna Hadith Rasulillah Sallallahu 'alaihi Wasallam 
sehingga datang As-Syafie untuk menerangkannya kepada mereka)). 

Telah meriwayatkan Al-lmam Al-Hafiz Abul Qasim Ibnu 'Asakir di dalam (Torikh 
Dimosyq) daripada Imam Ahmad: ((Dahulu ahli Fiqh itu merupakan para doktor, 
dan Ahli Hadith merupakan ahli ubat, kemudian datang Muhammad bin Idris As- 
Syafie sebagai doktor dan ahli ubat sekaligus, tiada pernah terlihat oleh mata 
sesiapa pun sepertinya)). 

Maka inilah kedudukan Imam As-Syafie di dalam ilmu, Fiqh dan Fatwa, dan inilah 
tugas dan amalan yang beliau terapkan bersama guru-guru beliau, murid-murid, 
dan sesiapa yang mengambil manfaat dari beliau. Maka atas perkara-perkara 
yang disebutkan di ataslah sepatutnya difahami perkataan Imam yang agung ini. 

Dan inilah juga kedudukan guru beliau, Imam Ibnu Uyainah, lihatlah bagaimana 
sifat warak dan taqwa menghalang beliau dari berfatwa, sedangkan beliau 
merupakan daripada Ulama' yang paling berilmu, lihatlah juga sifat insof yang 
ditunjukkan beliau yang menghalangnya dari meneruskan perbuatannya 
mengingkari Ahli Fiqh dan Nazor pada apa yang disangkanya bertentangan 
dengan Sunnah! 

Dan bagaimana sifat insof Ibnu Uyainah dan Imam Ahmad pada menyatakan 
perbezaan di antara pekerjaan seorang Muhaddith dan seorang Faqih. 

Pengagungan yang ditunjukkan oleh Ahmad kepada keadaan gurunya As-Syafie 
yang menggabungkan di antara dua pekerjaan tersebut juga mewajibkan kita 
untuk beri'tiqad bahawa: Sesungguhnya tiada Fiqh yang shohih yang disertai 
dengan berpaling dari ilmu Hadith ataupun kekurangan pada pengkajiannya, 
sepertimana tidak cukup ilmu Hadith itu tanpa penguasaan didalam 
pengetahuan mengenai bahasanya, uslub-uslub penyampaiannya, dan kaedah- 
kaedah istinbat, serta (kaedah) penerimaan dan penolakan Hadith. 

Perhatikanlah ibarat ini yang disokong oleh keadaan Imam Ahmad sepertimana 
yang diriwayatkan oleh Al-Baihaqi, di dalam [Manaqib As-Syofie) daripada 
Muhammad bin Al-Fadhl Al-Bazzar, beliau berkata: aku telah mendengar ayahku 
berkata: Aku telah mengerjakan Haji bersama Ahmad bin Hanbal, dan kami 




singgah di tempat yang sama - iaitu Makkah -, kemudian keluar Abu Abdillah - 
iaitu Ahmad (bin Hanbal) - pada awal pagi, dan aku pun keluar bersamanya. 
Apabila kami selesai solat Subuh aku pun berkeliling di Masjid, lalu menghadiri 
Majlis Sutyan bin Uyainah, kemudian aku pun berkeliling dari majlis ke majlis 
mencari Ahmad bin Hanbal sehingga aku menjumpainya bersama seorang 
pemuda berbangsa Arab, yang memakai pakaian berwarna terang, dan berambut 
panjang, maka aku pun bersesak-sesak sehingga aku duduk disisi Ahmad bin 
Hanbal. Aku pun berkata: Wahai Abu Abdillah, engkau tinggalkan Ibnu Uyainah 
sedangkan terdapat padanya Hadith-Hadith Az-Zuhri, Amru bin Dinar, Ziyadah bin 
'llaqah dan Ulama' Tabiin lain yang hanya Allah mengetahui akan mereka?! Maka 
dia berkata kepadaku: Diamlah engkau, jika terlepas daripadamu satu hadith 
dengan sanad yangtinggi engkau masih mampu mendapatkannya dengan sanad 
yang rendah, dan tiadalah ia memudaratkanmu pada agamamu, akalmu, dan 
ketahamanmu. Manakala jika engkau terlepas aqal pemuda ini, maka aku takut 
engkau tidak akan mendapatinya lagi sehingga ke hari kiamat, tidak pernah aku 
melihat seseorang yang lebih Faqih akan Kitab Allah melebihi pemuda Quraisy ini. 
Aku berkata: Siapakah dia? Dia berkata: Muhammad bin Idris)). 

Di dalam Kitab [Tortib Al-Modorik) tulisan Al-lmam Al-Qadhi 'lyadh, diriwayatkan 
daripada Syaikh Al-lslam Al-Hafiz Abdullah bin Wahbin Al-Masriy, beliau berkata: 
Jika bukan kerana Allah menyelamatkanku dengan Malik dan Al-Laith sudah pasti 
ku akan tersesat. Maka dikatakan padanya: Bagaimanakah itu? Dia berkata: Aku 
telah banyak membaca Hadith sehingga ia membingungkanku, maka aku pun 
memperlihatkannya kepada Malik dan Al-Laith, lalu mereka berkata kepadaku: 
Ambillah ini dan tinggalkan ini)). 

Dan bukanlah kebingungan Ibnu Wahbin - Rahimahullah - itu kerana 
kekurangannya di dalam ilmu Hadith, bahkan ianya kerana banyaknya hadith yang 
diriwayatkannya tanpa menggabungkan bersamanya alat untuk memahami dan 
meng istinbot daripadanya pada awalnya. Akan tetapi apabila beliau tunduk 
kepada Imam-lmam dalam Fiqh, dan menyerahkan dirinya kepada mereka untuk 
membimbingnya dalam ilmu, maka mereka mewariskan kepadanya kelazatan 
kaedah-kaedah yang dengannya mereka meng istinbot (hukum), dan mereka 
mengajarkan kepadanya asas-asas kepada memahami Hadith-Hadith tersebut dan 



ta'lil daripadanya, begitu juga kaedah-kaedah berkaitan penerimaan dan 
penolakan Hadith, dan bagaimana mendahulukan dan mengakhirkannya serta 
men tarjih antara mereka, lalu ia menghilangkan dahaganya dengan makna-makna 
Hadith yang segar itu, lalu menyebabkan gurunya Imam Dar Al-Hijrah Malik bin 
Anas menulis kepadanya: (( Kepada Abdullah bin Wahbin, Mufti Ahli Mesir)), dan 
beliau tidak pernah berbuat sedemikian kepada selain Abdullah, sepertimana 
yang dimuatkan di dalam Kitab [Siyar An-Nubala'). 

Kesimpulannya: Sesungguhnya apa yang diserukan oleh Imam kami As-Syafie - 
sepertimana yang dilakukan oleh Imam-lmam selain beliau -, supaya mengikuti 
Sunnah Rasulillah Sallallahu 'alaihi Wasallam bilamana menjumpainya; tiadalah ia 
melainkan salah satu daripada tuntutan Iman terhadap Nabi Sallallahu 'alaihi 
Wasallam, dan ianya merupakan satu perkara yang tidak akan pernah berselisih 
dua orang Mu'min mengenainya. Namun, penerapan kaedah-kaedah Ijtihad dan 
tanggungjawab ilmiah terhadapnya mensyaratkan beberapa perkara untuk 
mengatakan bahawa sesuatu perkara itu terkandung di dalam Sunnah dan wajib 
mengikutinya, iaitu: 

Pertama: Hendaklah orangyang mengambil suatu Sunnah dari sesebuah Hadith 
itu seorang Mujtahid di dalam ilmu Fiqh. Adapun selain dari itu, meskipun dia 
seorang Muhaddis yang mahir di dalam bidangnya, namun (selagimana ia) kosong 
dari alat Ijtihad, maka tidak diterima perkataannya pada maqam istidlal dan 
fatwa. 

Kedua: Diterima Hadith tertentu di sisi Mujtahid itu berdasarkan kepada kaedah- 
kaedah yang digunakannya. Jika seseorang Mujtahid itu tidak mengatakan 
pendapat yang sesuai dengan isi sesuatu hadith kerana dia menolaknya 
berdasarkan kaedah yang dipakai olehnya, maka tidaklah sepatutnya dikatakan 
bahawa dia telah menyalahi Sunnah dan bepaling kepada selainnya! Adalah jelas 
di sisi mana-mana penuntut ilmu bahawa bagi para Imam-lmam itu Manhaj 
mereka yang tersendiri dalam menerima dan menolak Hadith. 

Ketiga: Menguasai bahasa Hadith, dan mendalami dilalah satu-satu Hadith itu. 
Maka apa saja daripada Hadith itu yang berkemungkinan membawa kepada 
makna-makna atau isyarat-isyarat yang berlainan, lalu seorang Mujtahid itu 



mengambil salah satu daripada makna atau isyarat tersebut yang tidak diambil 
oleh selain darinya, maka tidaklah patut dikatakan kepada salah seorang dari 
mereka bahawa dia telah menyalahi Sunnah dan berpaling kepada selainnya! 

Keempat: Bebas Hadith itu daripada sebarang percanggahan yang kuat pada zhon 
si Mujtohid. Jika tidak, selagimana dia menyangka (dengan sangkaan yang kuat) 
bahawa ianya bercanggah dengan suatu nas yang lain, maka ia mewajibkan ke 
atasnya untuk mengkaji percanggahan itu, dan boleh sahaja ia menyebabkannya 
untuk mendahulukan nas yang lain itu ke atas Hadith yang tersebut. Berkata Al- 
Hafiz Az-Zahabi dalam Kitabnya [Siyor An-Nubolo') ketika menulis mengenai 
biograti Abi Al-Qasim Abdul Aziz bin Abdillah Ad-Daraki As-Syafie (wafat 375H), di 
mana Az-Zahabi telah mensifatkannya sebagai ((Seorang Imam yang agung, 

Syeikh bagi Syafieyah di lraq,.seorang Muhaddis)), ia menulis: ((.... Boleh sahaja 

dia memilih sesuatu pendapat di dalam berfatwa, lalu dikatakan kepadanya: 
Celakalah kamu! Telah mengkhabarkan oleh si fulan dari si fulan dari Rasulillah 
Sallallahu 'alaihi Wasallam sekian sekian, dan mengambil dari Hadith itu lebih aula 
dari mengambil daripada perkataan As-Syafie dan Abi Hanifah)). 

Aku berkata (Az-Zahabi): Demikian itu baik, tapi dengan syarat: 

1) Hendaklah telah berkata dengan Hadith itu salah seorang Imam yang 
sebanding dengan dua orang Imam yang tersebut, seperti Malik atau 
Sufyan atau Al-Auza'i. 

2) Hendaklah Hadith itu sabit dan bebas daripada sebarang 'illah. 

3) Hendaklah Hujjah Abi Hanifah dan As-Syafie itu bukan daripada Hadith 
Shahih yang bercanggah dengan selainnya. 

Adapun barangsiapa yang mengambil dari Hadith Shohih yang tidak beramal 
dengannya sekalian Imam-lmam Mujtohidin maka tidak (diterima), seperti khabar 
((Jika dia minum (arak) pada kali keempat maka kamu bunuhlah dia)). Dan seperti 
Hadith: ((Allah melaknat pencuri yang mencuri sebiji telur lalu dipotong 
tangannya)). Berakhir Kalam Az-Zahabi. Adapun aku telah membuat ulasan ke 
atas dua buah Hadith yang disebutkan tadi di dalam Muqaddimah kitabku 
(Bughyatul Arib). 




Maka renungilah perkataan Imarn Az-Zahabi yang amat teliti ini, dan bandingkan 
ia dengan dakwaan-dakwaan Fiqhiyyah yang dungu, yang mencuba untuk 
menzahirkan diri pada hari ini dengan nama [[Fiqh Ad-Dalil)), dan Allah itu Maha 
Berkuasa melakukan segala perkara yang ditetapkan-Nya! 

